На 08.02.2023 г. Община Кюстендил подписа Административен договор №BG05SFPR002-2.001-0164-C01 за изпълнение на проект «Грижа в дома в Община Кюстендил» по процедура чрез директно предоставяне на безвъзмездна финансова помощ BG05SFPR002-2.001 „Грижа в дома", Програма „Развитие на човешките ресурси“ 2021-2027.

**Стойност: 1 768 685.26 лв.**

**Срок: от 15.04.2023 г. до 15.04.2024 г.**

**Основна цел на проекта**

Основната цел на проектното предложение на Община Кюстендил е да се осигури подкрепа в домашна среда за лица с увреждания и възрастни хора, зависими от грижа.

В изпълнение на проекта ще бъдат разширени възможностите за предоставяне на социални и интегрирани здравно-социални услуги в домашна среда, вкл. и в контекста на пандемични ситуации.

Настоящата операция ще надгради реализираните дейности и постигнатите резултати по други проекти, програми и мерки, финансирани със средства от националния бюджет, Европейския съюз и други източници.

Операцията допълва подкрепата към най-уязвимите групи от населението на Община Кюстендил, които се подпомагат в рамките на Програмата за храни и основно материално подпомагане.

**Целевата група,** която ще бъде пряко положително повлияна от реализацията на дейностите предвидени в настоящото проектно предложение е:

 **-Възрастни в невъзможност за самообслужване и хора с увреждания - 331 бр.**

 **-Служители на доставчици на социални и интегрирани здравно-социални слуги - 62 бр.**

Услугите за грижи в дома ще продължат и надградят реализираните в Община Кюстендил дейности в изпълнение на проектите за „Патронажна грижа“, финансирани по ОП РЧР.

Услугите за грижа в дома ще се предоставят от служители на „Център за патронажна грижа“ /ЦПГ/ на територията на община Кюстендил, като услуга от общ икономически интерес /УОИИ/ към Комплекс за социални услуги - Кюстендил.

Дейността ще е насочена към предоставяне на социални и интегрирани здравно-социални услуги в домашна среда, вкл. и в контекста на пандемични ситуации, като в нея ще бъдат обхванати минимум 331 лица, представители на целевата група - възрастни в невъзможност за самообслужване и хора с увреждания.

За целта по проекта в ЦПГ ще бъдат назначени 62 служители на трудови договори:

 - Ръководител - 1 щ.бр.;

 - Социален работник - 1 щ.бр.;

 - Медицинска сестра–7 щ. бр.;

 - Социален медиатор-7 щ.бр.;

 - Психолог-1 щ.бр.;

 - Кинезитерапевт/рехабилитатор–2 щ. бр.;

 - Диспечер/Домакин-1 щ. бр.;

 - Счетоводител - 1 щ.бр.;

 - Човешки ресурси -1 щ. бр.;

 - Социални асистенти-40 щ. бр.

При възникнала потребност на потребителите на услугите по проекта ще бъдат наети други специалисти на граждански договор, като хирург, психиатър, кардиолог, диетолог и др.

**ОСНОВНИ ДЕЙНОСТИ НА СЛУЖИТЕЛИТЕ В ЦПГ**

 1. Предоставяне на почасови мобилни интегрирани здравно-социални услуги по домовете и психологическа подкрепа.

2. Доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги, със средства на потребителите.

3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти, при необходимост.

Дейностите по реализиране на настоящите мерки за социално включване и интеграция на хората от целевите групи и по-конкретно на предоставяне на социално-здравни, почасови мобилни услуги на лица в невъзможност за самообслужване или хора с увреждания ще се осъществяват на база идентифицирана потребност на хората, живеещи на територията на общината.

Изпълнението на проекта ще допринесе за разширяване на възможностите за подобряване качеството на живот на хората от целевата група и ще увеличи обемът, многообразието и целенасочеността на социалните услуги, предоставяни в общността на територията на община Кюстендил.